stanford-oval/wikipedia huggingface dataset:
Islam Mahatšev

| Islam Mahatšev |
| --- | --- |

Henkilötiedot
Syntynyt: 27. lokakuuta 1991 (ikä 32) Mahatškala, Dagestan, Venäjä
Kansalaisuus:   Venäjä
Vapaaottelija
Pituus:  178cm
Paino:  70kg
Painoluokka:  Kevytsarja
Seura:  American Kickboxing Academy Fight Spirit Team  Gadzhi Makhachev freestyle wrestling club  Old School Fighters  KHK MMA Team  Eagles MMA 
Tilastot
Ottelut:  25
Voitot:  24
– tyrmäyksellä:  4
– luovutuksella:  10
– päätöksellä:  9
Tappiot:  1
– tyrmäyksellä:  1
Islam Ramazanovitš Mahatšev  (ven. Исла́м Рамаза́нович Маха́чев; eng. Islam Makhachev; s. 27. syyskuuta 1991) on venäläinen vapaaottelija ja entinen sambokilpailija, joka kilpailee tällä hetkellä Ultimate Fighting Championshipin (UFC) kevytsarjassa. Mahatšev on UFC:n kevytsarjan hallitseva mestari lokakuusta 2022 alkaen.
Makhachev syntyi Mahatškalassa ja varttui syrjäisessä Burshin kylässä (silloin osa Dagestanin ASSR :tä, Neuvostoliittoa, nyt osa Dagestanin tasavaltaa, Venäjä), jossa hän harrasti samboa.
Makhachev voitti Combat sambon 74-kiloisten maailmanmestaruuden vuonna 2016. Viimeisessä ottelussa hän voitti 7–0 bulgarialaisen Valentin Benishevin.
Vapaaottelu-ura > M-1 Global -organisaatio

Mahatšev teki debyyttinsä M-1 Global -vapaaotteluorganisaatiossa Tengiz Khuchuaa vastaan 12. helmikuuta 2011 ja voitti ottelun tyrmäyksellä ensimmäisessä erässä.
Toisessa ottelussaan Mahatšev  kohtasi Mansour Barnaouin 9. huhtikuuta 2013 M-1 Challenge 38:ssa. Hän voitti kaikki erät tuomareiden pisteyttäessä ottelun (30-27, 30-27,30-27).
Mahatšev kohtasi M-1 Globalin Juri Ivlevin 7. kesäkuuta 2014 M-1 Challenge 49:ssä. Islam hallitsi ottelua, hän väsytti Ivleviä iskuilla ennen kuin lopetti ottelun käsilukolla.
7. syyskuuta 2014 M-1 Globalin viimeisessä ottelussaan ennen sopimuksen tekemistä UFC :n kanssa, Mahatšev voitti Ivica Truscekin triangelikuristuksella kolmannessa erässä.
Mestaruudet ja saavutukset > Vapaaottelu

Ultimate Fighting Championship
Kevytsarjan puolustava mestari
Illan paras ottelu (kerran) vs. Arman Tsarukyan
UFC:n historian vähiten vastaanotettuja iskuja minuuttia kohden (0,74)
ProFC
ProFC Union national Cup
MMAjunkie.com
2021 Maaliskuun kuukauden lopetus vs. Drew Dober
2021 Lokakuun kuukauden lopetus vs. Dan Hooker
Mestaruudet ja saavutukset > Sambo

Fédération Internationale Amateur de Sambo (FIAS)
2016 FIAS Combat Sambon maailmanmestaruuskilpailujen kultamitalisti
World Combat Sambo Federation (ei FIAS)
Combat Sambon maailmanmestari
Venäjän Combat Sambo -liitto
Combat Sambo Venäjän kansallinen mestari (neljä kertaa)
Koko venäläinen
Venäjän kansallisten mestari 2016 ( World Team Trials-FIAS )
Mestaruudet ja saavutukset > Lukkopaini

UWW Russian Grappling Federation
Pohjois-Kaukasian alueen ensimmäinen sija
Käännös suomeksi
Itä–Länsi-ottelu 1933

| Tiedot |
| --- | --- | --- |
Päivämäärä: 1. lokakuuta 1933
Kaupunki: Helsinki, Suomi
Kenttä: Hesperian kenttä
Tulokset
Miehet: 2-3 Länsi
Toinen Pesäpallon Itä-Länsi -ottelu pelattiin 1. lokakuuta 1933 Hesperiassa. Katsojia oli noin 4000.
Osallistujat

Joukkueenjohtajina toimivat Idän joukkueella Osmo Kupiainen Viipurista ja Lännen joukkueella Aaro Kivilinna Helsingistä.
| ITÄ |  | Pelipaikka | LÄNSI |  |
| --- | --- | --- | --- | --- |
| Olli Veijola | LMV | Lukkari | Pasi Harvela | RPL |
| Viljo Pyykkö | VPL | Ykkösvahti | Martti Hakola | SMJ |
| Niilo Räisänen | JK | Sieppari | Tauno Luomi | RPL |
| Kaarlo Böök | SPS | Kolmosvahti | Jaakko Aalto | TPV |
| Paavo Nuotio | LMV | Polttaja | Eero Henriksson | HPL |
| Heikki Loikkanen | VPL | Kakkosvahti | Leo Hannula | HPL |
| Veikko Vapalahti | HP | Kolmosvara | Kalevi Ihalainen | PT |
| Gustaf Hedberg | VPL | Koppari | Olavi Helo | HPL |
| Tauno Alhava | LMV | Kakkosvara | Klaus Karvonen | RPL |
| Olavi Paavola | HP | Vaihtopelaaja | Kauko Nissinen | HPL |
| Mauno Heinonen | LMV | Vaihtopelaaja | Pentti Lainela | PT |
| Sulo Kirsi | VPL | Vaihtopelaaja | Paul Frederiksen | RPL |
Avausheiton suoritti maatalousministeri Kalle Jutila.
Ottelun juoksulista:
| Joukkue |  |  |  |  |  |  |  |  |  | Yht>  |
| --- | --- | --- | --- | --- | --- | --- | --- | --- | --- | --- |
| ITÄ | 0 | 0 | 0 | 0 | 0 | 0 | 0 | 2 | 0 | 2 |
| LÄNSI | 0 | 0 | 3 | 0 | 0 | 0 | 0 | 0 | 0 | 3 |
It Snows in Hell

| ”It Snows in Hell” Lordi |
| --- | --- | --- |

Singlen tiedot
 Albumilta: The Arockalypse
 Julkaistu: 5. joulukuuta 2006
 Tuottaja(t): Jyrki Tuovinen
 Tyylilaji: hard rock, shock rock, heavy metal
 Kesto: 07.36
 Levy-yhtiö: Sony BMG Finland
Listasijoitukset
  23. (latauslista)    2. (singlelista)
Lordin muut singlet
| ”Would You Love a Monsterman 2006” 2006 | ”It Snows in Hell” 2006 | ”They Only Come Out at Night” 2007 |
It Snows in Hell on Lordi-yhtyeen singlejulkaisu ja kappale vuoden 2006 The Arockalypse -albumilta. Kappaleen ovat säveltäneet Mr. Lordi ja Kita, sanoittaneet Mr. Lordi ja Tracy Lipp. Kappaleessa vierailee KISS-yhtyeessä vuosina 1984–1996 (nykyään Grand Funk Railroad-yhtyeessä) kitaraa soittanut Bruce Kulick. Singlen toisena kappaleena on EviLove. Suomen Posti julkaisi singlestä oman joulukorttiversion vuonna 2006.
It Snows in Hell-kappaleesta on tehty myös musiikkivideo, joka julkaistiin 17. joulukuuta 2006. Musiikkivideo sijoittuu keskiajalle ja noitavainoihin. Videon alussa nainen kirjoittaa kirjettä Lordille talossaan. Juuri kun nainen on saanut kirjeensä valmiiksi, taloon hyökkää joukko muita kyläläisiä, uskoen naisen olevan mielisairas tai noiduttu. Kyläläiset vievät naisen roviolle, mutta juuri ennen rovion sytyttämistä Lordi saapuu paikalle ja tuhoaa muut kyläläiset pelastaen naisen. Tarkkasilmäinen voi huomata musiikkivideosta virheen: nainen liimaa kirjeeseensä postimerkin. Keskiaika oli noin vuosina 500-1400, mutta ensimmäinen postimerkki otettiin käyttöön vasta 1840. Suomen Posti julkaisi myös musiikkivideosta DVD:n sekä postikorttiversion.
Yhtyeen rumpali Kita on sanonut "It Snows in Hell":in olevan Lordin paras kappale.[lähde? ]
Kappaleet

It Snows in Hell (singleversio)
EviLove
Kokoonpano

Mr. Lordi – laulu
Amen – kitara
Kalma – basso
Kita – rummut
Awa – koskettimet
Kokoonpano > Vierailijat

Bruce Kulick – soolokitara
Aiheesta muualla

It Snows in Hell -musiikkivideo (Arkistoitu – Internet Archive)
Paras kappale The Arockapylpselta-äänestys[vanhentunut linkki]
It Snows in Hell Discogsissa. (englanniksi)
Albumi It Snows in Hell Encyclopaedia Metallum -sivustolla (englanniksi)
Lew Beck

| Lew Beck |
| --- | --- |
 Beck 1940-luvun lopussa.
Henkilötiedot
Koko nimi:  Lewis William Beck jr.
Syntynyt: 19. huhtikuuta 1922 Portland, Oregon, Yhdysvallat
Kuollut: 3. huhtikuuta 1970 (47 vuotta) Great Falls, Montana, Yhdysvallat
Kansalaisuus:   Yhdysvallat
Koripalloilija
Lempinimi:  Lew
Pelipaikka:  Takamies
Pituus:  183 cm
Paino:  75 kg
Yliopistojoukkueet
1941–1943 1946–1947:  Oregonin osavaltionyliopisto
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Lontoo 1948 |  |  |
Lewis William ”Lew” Beck jr. (19. huhtikuuta 1922 Portland, Oregon – 3. huhtikuuta 1970 Great Falls, Montana) oli yhdysvaltalainen koripalloilija ja olympiavoittaja.
Beck pelasi 1940-luvulla Oregonin osavaltionyliopistossa. Hän pelasi myös Yhdysvaltojen olympiakultaa Lontoon kesäolympialaisissa 1948 voittaneessa maajoukkueessa. Beck ei pelannut koskaan ammattilaisena vaan työnantajansa joukkueessa.
Lielahden voimalaitos

| Lielahden voimalaitos |
| --- | --- |

Polttoaine:  maakaasu, kevyt polttoöljy
Teho:  147 MW (sähkö) / 160 MW (lämpö)
Omistaja:  Tampereen Sähkölaitos
Valmistunut:  1988 
Koordinaatit:  61.5104°N, 23.6752°E
Lielahden voimalaitos on Tampereen Sähkölaitoksen yhteistuotantovoimalaitos Tampereen Lielahdessa. Voimalaitoksen pääpolttoaine on maakaasu ja varapolttoaine kevyt polttoöljy. Laitos on otettu tuotantokäyttöön vuonna 1988. Sen sähköteho on 147 MW ja lämpöteho 160 MW. Alkuvuonna 2023 laitoksella otettiin käyttöön sähköllä toimiva lämpökattila, jonka lämpöteho on 45 MW. Sähkökattilaa käytetään kaukolämmön tuotantoon ympäri vuoden hetkinä, jolloin tuulivoimalla tuotettua sähköä on paljon saatavilla.
Itävallan turkkilaiset

Itävallan turkkilaiset ovat Itävallassa asuvia turkkilaisia. Vuoden 2001 väestönlaskennan mukaan maassa asui 127 226 turkkilaista, mutta todellisen määrän arvioidaan olevan 200 000–300 000. Turkkilaiset ovat maan suurin kansallisuuden hakijaryhmä sekä suurin muslimiryhmä. Suurin osa eli noin 200 000 turkkilaista elää Wienissä loppujen asuessa Ala-Itävallassa, Ylä-Itävallassa, Salzburgissa ja Tirolissa.
Historia

Turkkilaisia tuotiin Itävaltaan vierastyöläisinä Turkin kanssa vuonna 1964 solmitun sopimuksen jälkeen. Vuodesta 1971 maahan tuli myös pakolaisia Turkista. Työvoiman saapumista alettiin rajoittaa lainsäädännöllä 1973 lähtien. Siitä lähtien turkkilaisia on tullut maahan lähinnä perheidenyhdistämisen kautta. Lisäksi monet ovat hakeneet Itävallan kansalaisuutta, jonka saamiseksi maassa on täytynyt asua 10 vuoden ajan. Islam sai virallisen tunnustuksen uskonnollisena yhteisönä vuonna 1979, ja samasta vuodesta lähtien alettiin järjestää turkinkielistä opetusta wieniläisissä kouluissa. Turkkilaisiin kohdistuneet epäluulot ovat kasvaneet syyskuun 11. päivän iskujen ja Madridin pommi-iskujen jälkeen.
Nykypäivä

Itävallan turkkilaisella yhteisöllä on useita järjestöjä, jotka ovat usein luonteeltaan poliittisia. Yhteyksiä on etenkin Itävallan vasemmistoon. Järjestöillä on yhteyksiä myös muissa Euroopan maissa toimiviin vastaaviin järjestöihin. Turkkilaiset ovat aliedustettuina korkeakoulutettujen joukossa, ja tämä näkyy etenkin naisten ja toisen polven turkkilaisten keskuudessa.
Aiheesta muualla

Kuvia tai muita tiedostoja aiheesta Itävallan turkkilaiset Wikimedia Commonsissa
Turkkilainen päivä Wienissä.
Lielahdensaari

Lielahdensaari
Tienäkymä Lielahdensaaren kyläkaupan liepeiltä.
| --- | --- |
Muut nimet:  Lielaxön
Sijainti:  Parainen Varsinais-Suomi Suomi
Saariryhmä:  Turun saaristo
Merialue:  Saaristomeri
Korkein kohta:  25  m 
muokkaa - muokkaa wikitekstiä - muokkaa Wikidataa
Lielahdensaari (ruots. Lielaxön) on yksi Paraisten pääsaarista. Se sijaitsee kunnan itäosassa Paimionselän tuntumassa. Saari on käytännössä kasvanut yhteen naapurisaaren Kirjalansaaren kautta kun saarten välinen salmi on enää vain pieni oja. Saarten yhteenlaskettu pinta-ala on 49 neliökilometriä.
Lielahdensaaren naapurisaaret ovat Kirjalansaari, Harvaluoto, Lemlahdensaari ja Kirkkosaari. Saaresta on siltayhteys Kirjalansaareen ja Lemlahdensaareen. Lielahdensaarella sijaitsee suomenkielinen alakoulu, Nilsbyn koulu.
Lewinski

Lewinski, Lewinsky viittaavat seuraaviin henkilöihin:
Eduard von Lewinski (1829–1906), 1800-luvulla elänyt preussilainen kenraali
Erich von Manstein alk. Lewinski (1997–1973), saksalainen sotamarsalkka
Jorge Lewinski (1921–2008), puolalais-brittiläinen valokuvaaja ja sotilas
Thomas Lewinski (n. 1800–1882), yhdysvaltalainen arkkitehti
Abraham Lewinsky (1866–1941), saksalainen rabbi
Bernard Lewinsky (s. 1943), lääkäri, Monica Lewinskyn isä
Monica Lewinsky (s. 1973), yhdysvaltalainen julkisuudenhenkilö, Bill Clintonin rakastajatar
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ivan Konev

| Ivan Konev |
| --- | --- |
 Konev vuonna 1945
Henkilötiedot
Syntynyt: 28. joulukuuta 1897 Lodeino, Vologdan kuvernementti, Venäjän keisarikunta
Kuollut: 21. toukokuuta 1973 (75 vuotta) Moskova, Neuvostoliitto
Sotilashenkilö
Palvelusmaa(t):   Venäjän keisarikunta  Neuvosto-Venäjä  Neuvostoliitto
Palvelusvuodet:  1916–1973
Taistelut ja sodat:  ensimmäinen maailmansota  Venäjän sisällissota  toinen maailmansota  Unkarin kansannousu
Sotilasarvo:  Neuvostoliiton marsalkka
Ivan Stepanovitš Konev (ven. Ива́н Степа́нович Ко́нев; 28. joulukuuta (J: 16. joulukuuta) 1897 Lodeino, Vologdan kuvernementti, Venäjän keisarikunta – 21. toukokuuta 1973 Moskova, Neuvostoliitto) oli Neuvostoliiton marsalkka ja kaksinkertainen Neuvostoliiton sankari.
Elämä

Ennen ensimmäistä maailmansotaa Konev työskenteli metsurina. Sotaan hän osallistui aliupseerina ja Venäjän sisällissodassa hän toimi panssarijunan komissaarina. Hän eteni arvoissa tasaisesti ja opiskeli Frunzen sotilasakatemiassa, josta valmistui vuonna 1934.
Toisessa maailmansodassa Saksan hyökättyä Neuvostoliittoon hän oli Neuvostoliiton 19. armeijan komentajana muun muassa Vitebskin ja Smolenskin taisteluissa. Hänet nimitettiin syyskuussa 1941 Lännen rintaman komentajana, mistä hänet siirrettiin lokakuussa Kalinin rintaman komentajaksi. Hän kunnostautui Moskovan taisteluissa torjuttaessa Saksan operaatio Taifuunia.
Konev toimi kesän 1943 taisteluissa Arorintaman komentajana Harkovan alueella sekä tammi- ja helmikuussa 1944 2. Ukrainan rintaman komentajana Kirovohradin ja Korsunin taisteluissa, minkä jälkeen hänet ylennettiin Neuvostoliiton marsalkaksi. Sodan loppuvaiheissa hän oli 1. Ukrainan rintaman komentajana. Hänen johdolloon rintaman joukot etenivät tammikuussa 1945 Puolan eteläosien läpi Sleesiaan Oderille ja Neisselle.
Huhtikuun alussa Josif Stalin määräsi Georgi Žukovin ja Konevin valtaamaan Berliinin. Rintamien rajan hän merkitsi päättyvän Lübbeniin ja antoi ymmärtää, että sen jälkeen Konev voi kääntää hyökkäyksen pohjoiseen suoraan Berliiniin. Hyökkäykset alkoivat 16. huhtikuuta ja johtivat Berliinin valtaukseen kaksi viikkoa myöhemmin. Konevin joukot saapuivat Berliiniin samaan aikaan kuin Žukovin.
Saksan antauduttua Konev nimitettiin Neuvostoliiton Itä-Saksassa olevien miehitysjoukkojen komentajaksi. Samanaikaisesti hän toimi Liittoutuneiden Itävallan miehityshallinnon johtajana. Vuonna 1946 Konev nimitettiin Neuvostoliiton maavoimien komentajaksi ja puolustusministerin apulaisministeriksi korvaten samalla marsalkka Zukovin. Näissä tehtävissä hän toimi aina vuoteen 1950, jolloin hänestä tuli Karpaattien sotilaspiirin päällikkö. Tämä nimitys oli Stalinin harjoittamaa ”hajota ja hallitse” -nimityspolitiikkaa, jolla Stalin pyrki estämään läheisiä alaisiaan nousemasta uhkaksi itselleen.
Maaliskuussa 1953 tapahtuneen Stalinin kuoleman jälkeen Konev palasi jälleen Neuvostoliiton kärkipaikoille. Hän oli liittoutunut uuden puoluejohtajan Nikita Hruštšovin kanssa ja syrjäytti silloisen sisäministerin Lavrenti Berijan. Tämän jälkeen hänet nimitettiin jälleen puolustusministerin apulaisministeriksi ja Neuvostoliiton maavoimien komentajaksi. Näissä tehtävissä hän oli vuoteen 1956, jolloin hänet nimitettiin Varsovan liiton joukkojen komentajaksi. Pian nimityksensä jälkeen hän johti Unkarin kansannousun tukahduttamista. Varsovan liiton joukkojen komentajuus kesti vuoteen 1960, jolloin hän jäi eläkkeelle. Vuosina 1961–62 hän oli jälleen aktiivipalveluksessa ja johti Itä-Saksassa olevia neuvostojoukkoja. Sen jälkeen hän toimi seremoniaalisessa puolustusministeriön ylitarkastajan virassa aina kuolemaansa asti vuoteen 1973.
Aiheesta muualla

Kuvia tai muita tiedostoja aiheesta Ivan Konev Wikimedia Commonsissa
Neuvostoliiton postilaitos julkaisi vuonna 1977 marsalkka Ivan Konevin syntymän 80-vuotispäivän kunniaksi postimerkin.
Jaguar I-Pace

| Jaguar I-Pace |
| --- | --- |

Valmistustiedot
Valmistaja:  Jaguar
Valmistusvuodet:  2018–
Korimalli:  5-ovinen crossover
Luokka:  J-segmentti
Käyttövoima:  sähkö
Vetotapa:  neliveto
Jaguar I-Pace on Jaguarin vuodesta 2018 lähtien valmistama crossover-tyyppinen sähköautomalli.
Vuoden 2018 Euro NCAP -kolaritestistä I-Pace sai tulokseksi täydet viisi tähteä.
Jaguar I-Pace valittiin Vuoden autoksi Euroopassa 2019. I-Pace voitti myös World Car Awardsin jakamat World Design Award 2019-, World Green Car 2019- ja World Car of the Year 2019 -palkinnot.
Vuonna 2021 esiteltiin facelift-malli, jossa on uusittu muun muassa tietoviihdejärjestelmä ja sisäinen latauslaite.
Aiheesta muualla

Kuvia tai muita tiedostoja aiheesta Jaguar I-Pace Wikimedia Commonsissa
It Just Gets Worse

| It Just Gets Worse Anal Cunt |
| --- | --- | --- |

Studioalbumin tiedot
 Julkaistu: 9. marraskuuta 1999
 Tyylilaji: grindcore
 Kesto: 32.15
 Levy-yhtiö: Earache
Anal Cuntin muut julkaisut
| Picnic of Love 1998 | It Just Gets Worse 1999 | Live in N.Y.C. 1999 |
It Just Gets Worse on Anal Cunt -yhtyeen 9. marraskuuta 1999 julkaisema grindcore-albumi. Se julkaistiin Earache Recordsilla.
It Just Gets Worseen sisältyvän kappaleen "Your Kid Committed Suicide Because You Suck" alkuperäinen nimi oli "Connor Clapton Committed Suicide Because His Father Sucks", mutta se jouduttiin muuttamaan juridisista syistä. Anal Cuntin laulaja Seth Putnam oli ennen levyn julkaisua joutunut riitoihin laulaja Chris Barnesin kanssa, minkä vuoksi hän kirjoitti levylle myös laulun "Chris Barnes Is A Pussy".
”I Ate Your Horse” on albumin kahdeskymmenes kappale.
Äänitiedostojen kuunteluohjeet
Kappaleet

I Became a Counselor So I Could Tell Rape Victims They Asked for It – 0.43
Easy E Got AIDS from Freddie Mercury – 0.42
I Like Drugs and Child Abuse – 0.22
Laughing While Leonard Peltier Gets Raped in Prison – 0.41
I Convinced You to Beat Your Wife on a Daily Basis – 0.51
I Sent Concentration Camp Footage to America's Funniest Home Videos – 0.34
Rancid Sucks (And The Clash Sucked Too) – 0.40
I Paid J. Howell to Rape You – 1.44
I Pushed Your Wife in Front of the Subway – 0.46
Extreme Noise Terror Are Afraid of Us – 0.29
You Rollerblading Faggot – 0.31
I Sent a Thank You Card to the Guy Who Raped You – 0.29
I Lit Your Baby on Fire – 1.56
Body by Auschwitz – 1.02
I Intentionally Ran Over Your Dog – 0.30
Sweatshops Are Cool – 0.47
Women: Nature's Punching Bag – 0.57
I Snuck a Retard into a Sperm Bank – 0.30
Your Kid Committed Suicide Because You Suck – 1.02
I Ate Your Horse – 0.50
Hitler Was a Sensitive Man – 0.49
You Robbed a Sperm Bank Because You're a Cum Guzzling Fag – 0.28
I Made Your Kid Get AIDS So You Could Watch It Die – 0.53
I Fucked Your Wife – 0.40
Into the Oven – 1.42
I Gave NAMBLA Pictures of Your Kid – 0.52
The Only Reason Men Talk to You is Because They Want to Get Laid, You Stupid Fucking Cunt – 1.02
I Made Fun of You Because Your Kid Just Died – 0.28
Domestic Violence Is Really, Really, Really Funny – 0.42
Dictators Are Cool – 0.35
Deadbeat Dads Are Cool – 0.43
I'm Really Excited About the Upcoming David Buskin Concert – 0.45
Being Ignorant Is Awesome – 1.03
You're Pregnant, So I Kicked You in the Stomach – 0.28
Chris Barnes Is a Pussy – 1.04
Tim Is Gay – 1.30
BT/A.C. – 0.41
I Sold Your Dog to a Chinese Restaurant – 0.49
I Got an Office Job for the Sole Purpose of Sexually Harassing Women – 0.58
Kokoonpano

Seth Putnam – laulu
Josh Martin – kitara
Nate Linehan – rummut, taustalaulu (kappale 39)
Arvostelut

Allmusic:
Aiheesta muualla

It Just Gets Worse discogs.com -sivustolla
Louis Vuitton (henkilö)

Louis Vuitton
Louis Vuitton (4. elokuuta 1821 – 27. helmikuuta 1892) oli tunnettu ranskalainen muotisuunnittelija.
Vuitton syntyi pienessä Anchayn kylässä Juran departementissa itä-Ranskassa. Hänen isänsä Xavier Vuitton oli maanviljelijä ja äiti Coronne Gaillard oli töissä myllyssä. Äiti kuoli kun Louis oli 10-vuotias. 13-vuotiaana Vuitton lähti yksin Pariisiin, jossa hän työskenteli aluksi oppipoikana laatikkoverstaalla ja myöhemmin hän avasi oman verstaansa. Laatikoita tehtiin mittatilaustyönä. Vuittonin asiakkaina oli muun muassa Ranskan keisarinna Eugénie ja muuta Ranskan eliittiä.
Louis Washkansky

Louis Washkansky (1914 Liettua – 21. joulukuuta 1967) oli ensimmäinen ihminen, jolle tehtiin sydämensiirto.
Washkansky oli syntyjään Liettuan juutalainen, joka muutti Etelä-Afrikkaan 9-vuotiaana vuonna 1922. Hänestä tuli ruokatavarakauppias Kapkaupunkiin. Washkansky palveli toisen maailmansodan aikana Pohjois-Afrikassa. Sodan jälkeen hän avioitui.
Washkansky oli kova urheilija, hän pelasi jalkapalloa, ui ja nosti painoja. Myöhemmin hänen terveytensä kuitenkin huononi ja hän kärsi diabeteksestä ja sydänsairauksista.
Washkanskylle tehtiin sydämensiirto 3. joulukuuta 1967 Groote Schuurin sairaalassa Kapkaupungissa. Uusi sydän oli saatu juuri auto-onnettomuudessa vakavasti loukkaantuneelta Denise Darvallilta. Sydämensiirtoleikkausta johti eräs Etelä-Afrikan tunnetuimmista lääkäreistä, kirurgi Christiaan Barnard. Washkansky selviytyi leikkauksesta ja eli 18 päivää, kunnes menehtyi keuhkokuumeeseen, joka johtui hänen immuunipuolustusta heikentävästä lääkityksestään.
Itävallan presidentinvaali 2022

Itävallan presidentinvaali 2022 käytiin 9. lokakuuta 2022. Istuva presidentti, vihreiden Alexander Van der Bellen valittiin jatkokaudelle suoraan ensimmäisellä kierroksella saatuaan 56,7 prosenttia äänistä.
Vaalitapa ja ehdokasasettelu

Presidentti valitaan kuusivuotiselle kaudelle kaksikierroksisella vaalilla: jos yksikään ehdokas ei saa yli puolta äänistä ensimmäisellä kierroksella, käydään toinen kierros kahden ensimmäisellä kierroksella eniten ääniä saaneen ehdokkaan kesken. Äänioikeutettuja ovat vaalipäivään mennessä 16 vuotta täyttäneet Itävallan kansalaiset, joilla on äänioikeus kansallisneuvostovaaleissa.
Ehdolle voi asettua 35 vuotta täyttänyt, joka on vaalikelpoinen kansallisneuvostovaaleissa. Ehdolle asettuvan on maksettava 3600 euron maksu ja kerättävä 6000 kannatusilmoitusta äänioikeutetuilta.
Vaalitapa ja ehdokasasettelu > Ehdokkaat

Itävallan keskusvaalivirasto vahvisti 7. syyskuuta seuraavat seitsemän ehdokasta:
Michael Brunner, lakimies, MFG-puolueen puheenjohtaja
Gerald Grosz, televisiojuontaja, liikemies, kirjailija, BZÖ:n puheenjohtaja 2013–2015
Walter Rosenkranz, kansallisneuvoston oikeusasiamies, FPÖ:n kansanedustaja 2008–2019
Heinrich Staudinger, liikemies
Alexander Van der Bellen, Itävallan presidentti vuodesta 2017, vihreiden puheenjohtaja 1997–2008
Tassilo Wallentin, lakimies, kolumnisti, kirjailija
Dominik Wlazny (Marco Pogo), lääkäri, Turbobier-yhtyeen laulaja, olutpuolueen puheenjohtaja
Tulokset

| Ehdokas | Ehdokas | Puolue | Äänet | Osuus (%) |
| --- | --- | --- | --- | --- |
|  | Alexander Van der Bellen | Vihreät | 2 299 590 | 56,69 |
|  | Walter Rosenkranz | FPÖ | 717 097 | 17,68 |
|  | Dominik Wlazny | Olutpuolue | 337 010 | 8,31 |
|  | Tassilo Wallentin | sitoutumaton | 327 214 | 8,07 |
|  | Gerald Grosz | sitoutumaton | 225 942 | 5,57 |
|  | Michael Brunner | MFG | 85 465 | 2,11 |
|  | Heinrich Staudinger | sitoutumaton | 64 411 | 1,59 |
| Yhteensä | Yhteensä | 4 056 729 | 100,00 |  |
| Hyväksytyt äänet | Hyväksytyt äänet | 4 056 729 | 97,80 |  |
| Hylätyt/tyhjät äänet | Hylätyt/tyhjät äänet | 91 353 | 2,20 |  |
| Ääniä yhteensä | Ääniä yhteensä | 4 148 082 | 100,00 |  |
| Äänioikeutetut/äänestysprosentti | Äänioikeutetut/äänestysprosentti | 6 363 336 | 65,19 |  |
| Lähde: | Lähde: | Lähde: | Lähde: |  |
Louis Waizman

Louis Waizman (6. marraskuuta 1863 Salzburg – 24. elokuuta 1951 Toronto) oli itävaltalaissyntyinen, kanadalaistunut säveltäjä, pianisti, pasunisti, alttoviulisti ja sellisti. Hän opiskeli Joseph Rheinbergerin johdolla ja valmistui Mozarteumista vuonna 1884. Hän vietti kymmenen vuotta Itävallan armeijan yhtyeessä, jonka jäsenenä hän kiersi Eurooppaa ja Afrikkaa. Vuonna 1893 hän asettui Kanadaan, jossa hän ensin vietti kymmenen vuoden ajan Ottawassa ja siirtyi sitten Torontoon. Torontossa hän toimi yhtyeen pasunistina sekä teatterimuusikkona ja opetti sekä musiikin teoriaa että sävellystä. Hänen oppilaidensa joukossa olivat Leslie Bell, Percy Faith, Robert Farnon, Samuel Hersenhoren, Charles Jordan, Paul Scherman ja Morris Surdin.
Waizman toimi vuosina 1923–1932 Toronton uuden sinfoniaorkesterin alttoviulistina ja vuosina 1923–1946 sen kirjastonhoitajana. Hänestä tehtiin kunniakirjastonhoitaja vuonna 1946, ja hän oli tässä asemassa vuoteen 1949. Hänen omien sävellystensä joukossa on Suit de Ballet, joka omistettiin Luigi van Kunitsille. Hänen muihin teoksiinsa kuuluu pianotrioja, kantaatti, orkesterisarjoja ja kapriisi pianolle sekä muita pianokappaleita.